Lav et referat af nedenstående tekst:

Tekst:
Brønderslev Tennis Klub er en af de klubber i Nordjylland, som har fået flere spillere den seneste måned. Her er medlemstallet steget med 16 spillere fra 116 til 132. - Folk synes, det er en god sport.  Det er jo dejligt at kunne være herude i de fine omgivelser. Der er frisk luft og man får sig rørt, siger Karen Jørgensen, formand for Brønderslev Tennis Klub. Corona-krisen har givet en positivt effekt på medlemstallene i tennisklubberne. For da genåbningen af samfundet begyndte i midt i april fik tennisklubberne, som nogle af de første lov til at åbne. - Vi kunne åbne allerede den 22. april. Der var sikkert mange mennesker, som sad derhjemme og trængte til at komme ud, og så kunne de jo starte her, siger Karen Jørgensen. Udfordringen er at fastholde de nye medlemmer Det er ikke bare her i Brønderslev, at flere i år spiller tennis. I hovedparten af de 30 nordjyske tennisklubber oplever fremgang på over 10 procent. - Jeg oplever, at der er god aktivitet i de nordjyske klubber, når jeg kommer rundt, siger Jørgen Nørgaard, som er tovholder for Tennis Netværk Nord, som dækker de tre kommuner Brønderslev, Hjørring og Frederikshavn. Antallet af tennisspillere i Nordjylland er siden 2001 faldet fra 5.533 til 2.986 sidste år. Et tal som vil stige markant i år. Og den store udfordring er nu at fastholde de mange nye medlemmer. Derfor imødeser klubberne også, at samlingsforbuddet fra mandag sandsynligvis hæves fra 10 til 50. I Brønderslev ser de også frem til at forsamlingsforbuddet hæves, så flere aktiviteter kan sættes i gang for de nye medlemmer. - Så kan  vi igen lave sociale aktiviteter og træning på tværs, siger Karen Jørgensen. Der er registreret knap 61.000 tennisspillere på landsplan.

Referat:
De sidste 20 år er medlemstallet i de nordjyske tennisklubber næsten halveret. Men den kurve er nu vendt. Corona-krisen har fået folk til at spille tennis igen, og mange nordjyske klubber melder om vækst på på over 10 procent.